b'\n_START_ARTICLE_\nVre\xc4\x8da za truplo\n_START_PARAGRAPH_\nVre\xc4\x8da za truplo je pripomo\xc4\x8dek v forenziki, ki ga policisti uporabljajo na krajih zlo\xc4\x8dina. Razvil ga je Bernard Spilsbury, britanski forenzi\xc4\x8dni patolog, znan po primeru Hawley Harvey Crippen, Scotland Yard, leta 1924._NEWLINE_Kako zelo prav bi pri\xc5\xa1li forenzi\xc4\x8dni pripomo\xc4\x8dki, se je izkazalo pri preiskaivi umora Patricka Mahona iz leta 1924. Prizori\xc5\xa1\xc4\x8de umora je bilo za tiste \xc4\x8dase precej gnusno. Mahon je svojo \xc5\xbertev, Emily Kaye, razrezal na ve\xc4\x8d delov ter jih sku\xc5\xa1al za\xc5\xbegati. Ker mu to v celoti ni uspelo, je nadaljeval s prekuhavanjem ostankov. Preostale dele je zmetal z vlaka. Spilsbury je bil poslan na prizori\xc5\xa1\xc4\x8de, da bi pomagal pri iskanju in identifikaciji najdenih delov telesa. Naletel je na preiskovalca, ki je pobiral krvave kose mesa in jih polagal v vedro. Na vpra\xc5\xa1anje zakaj ne uporablja gumijastih rokavic, je ta odgovoril, da jih ni nikoli nosil odkar obstaja oddelek za umore, niti ni videl kogarkoli drugega, da bi jih uporabljal. Spilsbury je o svoji zku\xc5\xa1nji naprej poro\xc4\x8dal vodji oodelka za umore, Williamu Brownu, na Scotland Yardu. Ta dogodek je bil povod za predlog o standardiziranem kompletu s pripomo\xc4\x8dki za forenzi\xc4\x8dne namene. Vseboval je gumijaste rokavice, pincete, vre\xc4\x8dke za dokaze, pove\xc4\x8devalno steklo, ravnilo, brisa\xc4\x8de. Vse od takrat naprej vsebina kompleta sledi razvoju napredka v forenziki.'